Balogh József: Szalafő

Ahonnan a Zala jő  
fűmag falu: Szalafő.  
Folyócska visz híreket  
a vidékről, hírnevet.

Néha itt is hallható  
a senyei harangszó.  
Szentpéter a szomszédja,  
közelében Kondorfa.

Ékszer ez a dimb-domb táj,  
fészkel, költ itt több madár.  
Daluk fújja fürge szél,  
fák csúcsa az égig ér.

Tengercsöpp, ám így csoda,  
piktorok jó otthona.  
Pityerszere öreg szó,  
történelmet bújtató.

Őrség őrzi itt a hit  
szálfa erős titkait.  
Tél csöndjéből, Istenem,  
szó terem hét halk szeren.